Τροχαίο δυστύχημα σημειώθηκε περίπου στις 06.00 το πρωί στη λεωφόρο Κηφισού ,στο ρεύμα προς Πειραιά, στο ύψος του ΙΚΕΑ, όταν νταλίκα ξέφυγε από την πορεία της και παρέσυρε δύο αυτοκίνητα.

ADVERTISING

Σύμφωνα με όσα μεταδίδει η ΕΡΤ, δύο άτομα έχασαν τη ζωή τους ενώ μια επιβάτις είναι σοβαρά τραυματισμένη και έχει μεταφερθεί με ασθενοφόρο του ΕΚΑΒ στο Αττικό στο νοσοκομείο.

Σύμφωνα με τις πρώτες πληροφορίες, το φορτηγό, αρχικά κινούνταν στο ρεύμα ανόδου, όταν ξέφυγε από την πορεία του και πέρασε στο αντίθετο ρεύμα, παρασέρνοντας δύο ΙΧ, με αποτέλεσμα να καταλήξει στον παράδρομο της καθόδου.

Δεν έχουν εξακριβωθεί τα αίτια του δυστυχήματος, ενώ χαρακτηριστικό της σφοδρότητας της σύγκρουσης είναι το γεγονός πως η νταλίκα γύρισε ανάποδα και βρέθηκε στον παράδρομο της Εθνικής Οδού.

Σημειώνεται ότι στην κάθοδο της Κηφισού επικρατεί κυκλοφοριακή συμφόρηση, αφού είναι κλειστές οι δύο λωρίδες.